Στο Κόκκινο 105,5

Ο ραδιοφωνικός σταθμός Στο Κόκκινο είναι ο κομματικός ραδιοσταθμός του Συνασπισμού Ριζοσπαστικής Αριστεράς - Προοδευτικής Συμμαχίας. Εκπέμπει στην Αττική από το 2006. Μετά την απομάκρυνση του Αδάμ Γιαννίκου από τη θέση του διευθυντή, τον Οκτώβριο του 2024, καθήκοντα διευθυντή ασκεί προσωρινά ο Γιώργος Βούλγαρης.

Ιστορία
220px|μικρογραφία|αριστερά|Λογότυπο του ραδιοφωνικού σταθμού, σε χρήση έως το 2019.
Ξεκίνησε να εκπέμπει στις 6 Φεβρουαρίου 2006 ως πειρατικός σταθμός, προσκείμενος στον Συνασπισμό της Αριστεράς, των Κινημάτων και της Οικολογίας. Κατά την πρώτη περίοδο της λειτουργίας του, υπήρξαν πολλές αντιδράσεις για τη λειτουργία του, με τον δημοσιογράφο Μάκη Τριανταφυλλόπουλο, να τοποθετεί κρυφές κάμερες στα στούντιο του σταθμού, προκειμένου να αποδείξει το παράνομο καθεστώς του σταθμού.

Το 2011, ο σταθμός έλαβε από το Εθνικό Συμβούλιο Ραδιοτηλεόρασης, Βεβαίωση Νόμιμης Λειτουργίας.10 χρόνια, τα FM «στο Κόκκινο» e-tetradio.gr, 6 Φεβρουαρίου 2017 Από το 2015, στα γραφεία του σταθμού ή και των συνεργαζόμενων σταθμών, πραγματοποιούνται καταλήψεις από διάφορες ομάδες ατόμων, με διάφορα αιτήματαΥπό κατάληψη από αντιεξουσιαστές ο ραδιοφωνικός σταθμός «105,5 Στο Κόκκινο» protothema.gr, 25 Νοεμβρίου 2015.

Στις 23 Μαρτίου του 2015 και στις 17 Μαΐου του 2017,Κατάληψη στον Ρ/Σ "Στο Κόκκινο" www.efsyn.gr, 18 Μαΐου 2017 το κτήριο του σταθμού, καταλήφθηκε από αντιεξουσιαστές, με σκοπό την πραγματοποίηση των πολιτικών τους αιτημάτων. Την 1η Ιουνίου 2017, το κτήριο του σταθμού "Στο Κόκκινο 93,4" (νυν Μύθος στα FM) της Θεσσαλονίκης, καταλήφθηκε από οπαδούς του Γ.Σ. Ηρακλής Θεσσαλονίκης, διαμαρτυρόμενοι για την οικονομική κρίση του συλλόγου.Κατάληψη στο Κόκκινο 93,4 bluearena.gr, 1 Ιουνίου 2017 Επίσης, το 2017 οι εργαζόμενοι του σταθμού διαμαρτυρήθηκαν, και με απεργιακές κινητοποιήσεις, για τη μη καταβολή των οικονομικών υποχρεώσεων του σταθμού απέναντι τους.Εργαζόμενοι «Στο Κόκκινο»: Ο ΣΥΡΙΖΑ μας έχει απλήρωτους, ώρα να ξεκαθαρίσει τις προθέσεις του. iefimerida.gr, 22 Ιουνίου 2017

Το 2019, ο ραδιοφωνικός σταθμός ανανέωσε το λογότυπο του και εκσυγχρόνισε περισσότερο τις εγκαταστάσεις του, συμπληρώνοντας παράλληλα 13 χρόνια λειτουργίας.Νέα εποχή για τον 105.5 Στο Κόκκινο (και) με νέο λογότυπο e-tetradio.gr, 16 Απριλίου 2019

Από τη Δευτέρα 23 Μαρτίου 2020, άλλαξε το πρόγραμμά του το οποίο αύξησε την ακροαματικότητα του σταθμού, κατατάσσοντάς τον στην 3η θέση ανάμεσα στους ενημερωτικούς σταθμούς της Αττικής.

Παραπομπές

Εξωτερικοί σύνδεσμοι
Στο Κόκκινο - ιστοσελίδα του σταθμού στην Αυγή

Κατηγορία:Συνασπισμός Ριζοσπαστικής Αριστεράς
Κατηγορία:Ελληνικοί ραδιοφωνικοί σταθμοί